bakterieknoller
Store norske leksikon,Biologi,Vitenskapsgrener i biologien,Botanikk,Plantefysiologi,Mineralnæring,Nitrogenfiksering
Bakterieknoller er knoll-lignende dannelser som ofte finnes på røttene hos belgplanter. I knollcellene finnes det bakterier som tilhører slekten Rhizobium, se belgplantebakterier. Disse lever i en symbiose med belgplantene.
Bakteriene reduserer nitrogen fra luften til ammonium, NH4+. Dette er en sterkt energikrevende prosess, der bakteriene bruker karbohydrater fra rotcellene som energikilde. Ammonium går ut i vertscellene hvor det dannes aminosyrer og amider. Disse stoffene kommer belgplanten til gode. Lignende forhold finnes også hos planter som ikke er belgplanter, blant annet hos or, pors og tindved, men her er det andre bakteriearter (Actinomycetales) som inngår i symbiosen. Les mer i Store norske leksikon belgplanter belgplantebakterier nitrogensyklus